Os Estatos Unitos tienen una población muit diversa, 31 grupos etnicos tienen más d'un millón de miembros.[113] Os americans blancos son o grupo racial más numeroso; os descendients d'alemans, irlandeses y angleses son tres d'os quatre mayors grupos etnicos d'o país.[113] Os afroamericans son a minoría racial más numerosa y tercer grupo con mayor numero de descendients.[113][114] Os asiatico-americans son a segunda minoría racial más gran; os dos mayors grupos etnicos son os chineses y os filipinos.[113] En 2008, a población d'Estatos Unitos s'estima que incluyiba bells 4,9 millons de presonas con bell debampasato nativo americán u nativo d'Alaska (3,1 millons nomás con istos debampasatos) y 1,1 millons con bell debampasato hawaiián u oceanico (0,6 millons nomás con istos debampasatos)[114]